Nancy Ajram

Nancy Ajram (lahèr è tangghâl 16 Mèi 1983) panèka penyanyi Lebanon. Lagu-lagu populerra tamaso' "Akhasmak Ah," "Ya Salaam," "Ah w Noss," bân "Ya Tabtab w Dalla." Album-albumna ampon kajhuwâl ra-kèra 12 juta eksemplar è Arab, bân dhâddhi sala sèttong penyanyi palèng soghi è Lèbanon.

 Awal bân parmolaan 
Nancy Ajram lahèr dâri kalowarga Katolik Maronite è tangghâl 16 Mèi 1983, è Achrafieh, sèttong distrik è Beirut, Lèbanon.

Nancy pertama kalè anyanyè è attas panggung bâkto aomor 8 taon, noro' lomba anyanyè na'-kana' è duwâ' stasiun TV Arab sè kasohor è Arab, LBC bân TeleLiban.

È taon 1995, è omor ḍubellâs taon, Nancy Ajram noro' acara variety show, Noujoum Al-Moustakbal (Bintang Ghu' lagghu'), lomba tivi realitas Lebanon sè nemmoaghi bakat musik solo anyar. Nancy mennang medali emmas dâlem  kategori Tarab samarèna anyanyè lagu Umm Kulthum.

Single pertamana panèka "Hobbak Allam Albi el Gheere" karya Abdo Mounzer, dan "Oulha Kelma Ala Shani". È bâkto aomor 15 taon, abâ'na makalowar album pertamana, Mihtagalak (Sèngko' bhuto ka bâ'na) è taon 1998. Saterrosa sareng album kaḍuwâ'na, Sheel Oyoonak Anni (Jhâ' ngabes ka sèngko') è taon 2001, sè lebbi suksès.

 2003-2004: Akhasmak Ah 
È awwala taon 2003, Nancy dhâddhi kasohor kalabân suksèssa single otama "Akhasmak Ah" bân makalowar album studio katello'na, Ya Salam, sè dhâddhi bestseller.

Video musik "Akhasmak Ah" aghâbây bânnya' kontroversi, Nancy muncul mènangka manajer restoran sè atari bân aghudhe pelangganna.

 2004-2006: Ah w Noss, Coca-Cola 
Album kaempa'na, Ah w Noss (Yes and a Half), èrilis è tangghâl 12 April 2004, bân jhughân aropaaghi titik pentèng dâlem karir Nancy.

Nancy saterrossa afèlem "Lawn Ouyounak" (Bârnah matah), sè aghâmbhârghi Nancy mènangka pangantan dâlem pakabinan tradisional Lebanon. Saellana album èrilis, Nancy Ajram nandatangani kontrak sareng Coca-Cola mènangka sponsor pertama ghâbây wilayah Tèmor Tengnga bân Afrika Utara.

 2006-2008: Ya Tabtab Wa Dalla, Shakhbat, El Dounya Helwa 
Album kapèng lèma'na, Ya Tabtab Wa Dallaa, èrilis è tangghâl 15 Fèbruwari 2006. Atabtab èangghep albumma Nancy palèng bhâgus è bâkto jârèya, kalabân ennem video musik, bâllu' hits radio, bân lèma' lagu sè èghunaaghi kaangghuy iklan. Saterrossa makalowar videona ghâbây Coca-Cola hit "Moegaba" (Admirer), bân jhughân makalowar video komersial bân nandatanganè kontrak sareng Damas Farfasha Lagu sè èghunaaghi panèka Ana Yalli Bahebak.

Nancy saterrossa alako bersama sareng sutradara kasohor Said el Marouk, kaangghuy syuting "Ehsas Jdeed" (Perasaan Anyar) sè èangghep mènangka lagu sè palèng suksès dâri album kasebbhut. Video panèka nyarèta'aghi bâbinè' soghi sè senneng ka orèng lakè' kopok bân buwih.

 Sombher